It's My Party

"It's My Party" (מילולית: "זו המסיבה שלי") הוא שיר של הזמרת והיוצרת האמריקאית לסלי גור מתוך אלבום האולפן הראשון שלה I'll Cry If I Want To (1963). הוא יצא לאור כסינגל המוביל מהאלבום ב-5 באפריל 1963 על ידי Mercury Records. כיוצרים המשותפים של השיר נכתבו הרב ווינר, ג'ון גלוק ג'וניור, ו-וולי גולד, הפקת האלבום נעשתה על ידי קווינסי ג'ונס.

== נושא השיר ==
השיר מתאר באופן מילולי את תחושת אי הנוחות של נערה מתבגרת במסיבת יום ההולדת שלה כאשר החבר שלה, ג'וני, נעלם ושב למסיבה בחברת ג'ודי, בחורה אחרת, ש"עונדת את הטבעת שלו", זאת כדי לציין שמצא אהבה אחרת תחת ילדת יום ההולדת.<ref name="allmusic"></ref>

"זה המסיבה שלי" נכתב במפתח דו מז'ור.<ref></ref> האפקטיביות של השיר מוגברת על ידי כמה עיבודים מוזיקליים שהמפיק קווינסי ג'ונס שילב, כולל מקצבים שנשמעים לטיניים, שירה כפולה וקטעי נגינת חצוצרה, ג'ייסון אנקני, כתב על השיר, " It's My Party' נותר אחד הביטויים העזים ביותר של שברון לב של מתבגרים שאי פעם הוטבעו בתקליט - קווינסי ג'ונס הפיק את התקליט, אף על פי שרבים היו מנחשים שהיה זה אהרון ספלינג".<ref name="allmusic" />

== רקע ==
כיוצרי "It's My Party" נרשמו ג'ון גלוק, וולי גולד והרב ווינר, שהיו חלק מצוות העובדים בחברת אהרון שרדר מיוזיק ב-1962. אך המילים נכתבו למעשה על ידי סימור גוטליב, כותב שירים עצמאי. את מילות השיר הוא נתן להרב ויינר, איתו שיתף פעולה בכתיבת שירים, כדי שינסה לשווקו. השיר התבסס על אירועים אמיתיים במסיבת יום הולדת שש-עשרה של בתו של גוטליב, אשר פרצה בבכי כאשר התבשרה כי כנראה סבה וסבתה יוזמנו לאירוע.<ref name="Gottlieb"></ref> דמו לשיר הוקלט על ידי ברברה ג'ין אינגליש, שהייתה בעברה זמרת בלהקת בנות ואשר עבדה אז כפקידת קבלה במשרד ובמקביל שימשה כזמרת דמו של חברת ג'ימי רדקליף אשר הפיק את הדמו. אינגליש סיפרה כי רדקליף הוא שפנה לחברתו של שרדר ופעל להוציא לאור את השיר כתקליט, או להקליטו מחדש, אבל הם לא היו מעוניינים.

בפברואר 1963 השיר הוקלט גם על ידי הלן שפירו עבור אלבומה Helen in Nashville. עם זאת, הגרסה של שפירו לא נבחרה לצאת לאור כסינגל מוקדם מהאלבום ועד יציאתו לאור של אלבומה, בחודש אוקטובר, השיר "It's My Party" הפך ללהיט של לסלי גור.

לסלי גור סיפרה כי "It's My Party" היה בין כמאתיים הקלטות דמו שהמפיק קווינסי ג'ונס הביא עימו לסלון בית משפחתה בפברואר 1963 כדי לבחור ביניהם. לאחר שהאזינה לשיר, גור אמר לג'ונס: "זה לא רע. אני אוהבת את זה. מנגינה טובה. בוא נשים את זה על הערימה של 'אולי'." השיר היה הדמו היחיד שגור וג'ונס מצאו מתאים להקלטה. ג'ונס הפיק את ההקלטה וקלאוס אוגרמן עיבד וניצח על הנגנים שעה שגור הקליטה את "It's My Party" באולפני בל סאונד במנהטן ב-30 במרץ 1963.<ref name="chachacharming2"><cite class="citation web cs1" data-ve-ignore="true">[https://web.archive.org/web/20070612170838/http://www.chachacharming.com/article.php?id=16 "It's My Party"]. Cha Cha Charming Magazine. Archived from [http://www.chachacharming.com/article.php?id=16&pg=2 the original] on June 12, 2007.</cite></ref><ref name="no1"></ref>

במרץ 1963, פיל ספקטור שמע את הדמו של "It's My Party" עת ביקר במשרדו של אהרון שרדר. וולי גולד נזכר מאוחר יותר: "הוא [ספקטור] אמר, 'נהדר, אני אוהב את זה. אני אקליט אותו עם להקת הקריסטלס.' אנחנו [כותבי השיר] ממש התרגשנו, כי זה יבטיח שהתקליט יגיע למקום הראשון!" לשרדר נודע כנראה על ההקלטה של לסלי גור של "It's My Party" רק כאשר קווינסי ג'ונס הזמין אותו לשמוע את הרצועה שהושלמה, אך שרדר סבר שהיא שגרתית. הוא האמין שספקטור יוכל להפיק גרסה הרבה יותר חזקה של השיר עם הקריסטלס ולא רצה לפגוע ביחסיו הטובים עם ספקטור. לכן שרדר ניסה לשכנע את ג'ונס להצניע את ההקלטה. שרדר לא סיפר לג'ונס על העניין שגילה ספקטור בשיר, אולם ג'ונס וספקטור נפגשו במקרה לפני קונצרט של צ'ארלס אזנבור בקרנגי הול בערב 30 במרץ 1963. כאשר שוחחו מחוץ לאולם, עלה הנושא בשיחה ביניהם והתברר שספקטור הקליט גרסה של "It's My Party" עם הקריסטלס. ג'ונס החליט לוותר על הקונצרט ובחר לבלות את הלילה ההוא - בין שבת לראשון - באולפני בל סאונד בהפקת מאה עותקים של תקליטון דמו של השיר.

במהלך היומיים שלאחר מכן ג'ונס שלח את התקליטונים בדואר לעורכים מוזיקליים של תחנות רדיו בשוקי מפתח ברחבי ארצות הברית. גור שמעה את התקליט שלה מושמע ברדיו בפעם הראשונה ביום שישי באותו שבוע; ההוצאה הרשמית של "It's My Party" הגיעה מאוחר יותר באותו החודש ומכירות התקליטון עלו למקום הראשון בארצות הברית בתוך ארבעה שבועות.<ref name="bobshannon"><cite class="citation web cs1" data-ve-ignore="true" id="CITEREFShannon,_Bob">Shannon, Bob. [https://web.archive.org/web/20080206100809/http://www.bobshannon.com/stories/Party.html "Behind The Hits: Stories: It's My Party"]. Archived from [http://www.bobshannon.com/stories/Party.html the original] on February 6, 2008<span class="reference-accessdate">. Retrieved <span class="nowrap">September 17,</span> 2011</span>.</cite></ref>

בסקירת השיר, קאש בוקס כתב שלגור "יש קול חלקלק ורחב טווח המותאם ללחן, רומנסה בקצב בינוני, מגובה במקהלה עם קצב ריקוד בעל אוריינטציית נעורים".

גור הוציא שיר המשך ל-"It's My Party", שזכה לשם " Judy's Turn to Cry".

בשנת 1980, WCBN-FM, תחנת הרדיו הסטודנטיאלית של אוניברסיטת מישיגן, השמיעה את "It's My Party" במשך 18 שעות ברציפות ביום לאחר בחירתו של רונלד רייגן.<ref></ref>

באוגוסט 2021, החלה תופעה של שימוש בגרסת רמיקס של השיר בסרטונים באפליקציית שיתוף הווידאו טיקטוק אשר הובילה לעניין מחודש בשיר.<ref></ref><ref></ref>

== השיר במצעדים ==
===המצעדים השבועיים===
{| class="wikitable sortable plainrowheaders"
!Chart (1963-1964)
!Peak<br>position
|-
!scope="row"| (Kent Music Report)<ref></ref>
|align="center"|1
|-
!scope="row"| (CHUM Hit Parade)<ref>[http://chumtribute.com/63-06-17-chart.jpg CHUM Hit Parade, June 17, 1963]</ref>
| style="text-align:center;"|1
|-
!scope="row"| (Lever Hit Parade)<ref>[http://www.flavourofnz.co.nz/index.php?qpageID=search%20lever&qartistid=383#n_view_location Flavour of New Zealand, 4 July 1963]</ref>
| style="text-align:center;"|1
|-

|-
!scope="row"| Billboard Hot 100<ref name="ReferenceA">Joel Whitburn's Top Pop Singles 1955–1990 – </ref>
|align="center"|1
|-
!scope="row"| ארצות הברית R&B (Billboard)<ref name="ReferenceA"/>
|align="center"|1
|-
!scope="row"| ארצות הברית Cash Box Top 100 <ref></ref>
|align="center"|1
|}

===המצעדים השנתיים===
{|class="wikitable plainrowheaders"
|-
!Chart (1963)
!Position
|-
!scope="row"|US Billboard Hot 100<ref name="Musicoutfitters.com">[http://www.musicoutfitters.com/topsongs/1963.htm Musicoutfitters.com]</ref>
|align="center"|29
|-
!scope="row"|US Cash Box<ref></ref>
|align="center"|30
|}

== גרסת דייב סטיוארט וברברה גאסקין ==
ב-1981 הוקלטה גרסת כיסוי לשיר על ידי האמנים הבריטים דייב סטיוארט וברברה גאסקין אשר הגיעה למקום הראשון מצעד הסינגלים הבריטי במשך ארבעה שבועות, והפך לגרסה הראשונה של השיר שהגיעה למקום הראשון בבריטניה. גרסת כיסוי זו הגיעה גם למקום הראשון באירלנד ובניו זילנד ולעשרת הגדולים באוסטרליה, אוסטריה, גרמניה, דרום אפריקה ושווייץ.

== גרסאות אחרות ==
* ב-1977, גרסת כיסוי של קרול בייקר הייתה להיט קאנטרי מספר 1.<ref></ref>
* בשנת 2010, איימי ווינהאוס הקליטה את "It's My Party" אשר יצא לאור באלבום מחווה לקווינסי ג'ונס בשם Soul Bossa Nostra .
* בשנת 2015, מלאני מרטינז הוציאה לאור את "Pity Party" ובו שימוש בפזמון מ"It's My Party".
* בשנת 2023, אנה וורונקר הקליטה את "It's My Party" לעונה 2 של סדרת אנימציה "הרייט המרגלת" של Apple TV+. <ref></ref>

== הערות שוליים ==

== קישורים חיצוניים ==
* 

קטגוריה:שירי איימי ויינהאוס
קטגוריה:סינגלים בהוצאת מרקורי רקורדס
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים מ-1981
קטגוריה:שירי 1962
קטגוריה:שירים על בגידה: זוגיות
קטגוריה:שירים על מסיבות